**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2021 M. vasario 26 D. SPRENDIMO NR. T2-51 „dĖL parduodamų SAVIVALDYBĖS BŪSTų ir pagalbinio ūkio paskirties pastatų SĄRAŠo PATVIRTINIMO“ PAkeitimo**

**1. Sprendimo projekto esmė, tikslai ir uždaviniai** – šio sprendimo projekto tikslas papildyti Parduodamų savivaldybės būstų ir pagalbinio ūkio paskirties pastatų sąrašą, ir įrašyti savivaldybei nuosavybės teise priklausančių būstų Baltijos pr. 107-24, Minijos g. 129-55, Minijos g. 157-512B, Vilhelmo Berbomo g. 1-21, Klaipėda ir pagalbinio ūkio paskirties pastato dalimis S. Nėries g. 8A K5, S. Nėries g. 8A K6-3, S. Nėries g. 8, Klaipėda, kad pagal gautus pareiškėjų prašymus būtų galimybė turtą parduoti ir gauti pajamas į savivaldybės biudžetą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2021 m. vasario 26 d. sprendimu Nr. T2-51 „Dėl parduodamų savivaldybės būstų ir pagalbinio ūkio paskirties pastatų sąrašo patvirtinimo“, buvo patvirtintas Parduodamų savivaldybės būstų ir pagalbinio ūkio paskirties pastatų sąrašas. Į sąrašą yra įtraukti būstai ir pagalbinio ūkio paskirties pastatai, kuriuos savivaldybės nuomininkai ir kiti pareiškėjai, įstatymo nustatyta tvarka pateikę prašymą, turi galimybę juos įsigyti (pirkti). Nurodytas sąrašas, esant poreikiui, bus papildomas.

Savivaldybės būstas Baltijos pr. 107-24, Klaipėda, savivaldybės tarybos 2019-06-20 sprendimu Nr. T2-183, perimtas iš Klaipėdos universiteto. Būsto nuomininkai pateikė prašymą pirkti būstą. Būstai Minijos g. 129-55, Minijos g. 157-512B Klaipėda, yra patuštinti kambariai bendrabučiuose, išnuomoti greta parduotų būstų savininkams, kad būtų sudarytos sąlygos bendrabučių kambarius pertvarkyti į butus. Būstų nuomininkai pateikė prašymus išnuomoti savivaldybės būstus terminuotam 1 metų laikotarpiui, ir leisti būstus įsigyti rinkos verte. Būsto Vilhelmo Berbomo g. 1-21, Klaipėda, nuomininkams pakeistos būsto nuomos sąlygos, būsto nuomininkai pateikė prašymą įsigyti būstą. Pagalbinio ūkio paskirties pastato dalys S. Nėries g. 8A K5, S. Nėries g. 8A K6-3, S. Nėries g. 8, Klaipėda, nebuvo įrašyti į sąrašą, pareiškėjai pateikė prašymus įsigyti turtą.

Šiuo sprendimo projektu yra teikiamas tvirtinti Parduodamų savivaldybės būstų ir pagalbinio ūkio paskirties pastatų sąrašo papildymas. Į sąrašą įrašomas 907, 908, 909, 910, 911, 912, 913, 914 punktais nurodyti turtas. Galimybė parduoti nurodytą turtą atsiras tik po to, kai turtas bus įrašytas į Parduodamų savivaldybės būstų ir pagalbinio ūkio paskirties pastatų sąrašą.

**3. Kokių rezultatų laukiama.**

Papildžius ir patvirtinus Parduodamų savivaldybės būstų ir pagalbinio ūkio paskirties pastatų sąrašo pakeitimą, bus sudarytos sąlygos pareiškėjams pagal pateiktus prašymus įsigyti nurodytus būstus, pagalbinio ūkio paskirties pastato dalis, o savivaldybei gauti pajamas į savivaldybės biudžetą ir panaudoti socialinio būsto fondo plėtrai.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikalingi.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduotą turtą pervedamos į savivaldybės biudžetą ir naudojamos socialinio būsto fondo plėtrai.

Turto valdymo skyriaus vedėjas Edvardas Simokaitis